車cam直擊屯門私家車夾硬cut線 險撞車極驚險 片主嬲爆1招舉報
道路上突然切線的舉動,隨時害人害己!近日有網民公開車cam,顯示他駕車駛至屯門紅橋附近時,快線突然有1輛白色私家車迫近「夾硬cut線」,幾乎撞向車主的汽車,迫得他立即扭軚轉往慢線避撞,情況十分危險。片主事後將片段上傳到網上,並表示已向有關部門作出舉報。有網民看完車cam片後批評白色私家車司機「離譜」,亦有人支持樓主進行舉報,「咁樣閘埋嚟想點」、「唔好放過」。
片主將車cam片上傳至facebook群組「馬路的事討論區」,並怒問「咁樣揸車都得?」。畫面顯示事發於本月3日中午約1時50分,片主正沿屯門公路往元朗方向的中線行駛,駛經紅橋附近時,快線1輛白色私家車突然從後加速並打燈扭軚,在與樓主並排之時強行扭左切入中線,幾乎撞向片主汽車車頭。幸片主及時由中線切向左線,才成功避免碰撞。
而另一段車尾車cam片就可以見到,白色私家車後方有1輛黑色輕型客貨車,當白色私家車駛離快線後,該客貨車即時加速。片主於留言區回應網民查詢時指「影片見到有架貨車係咁咇佢(指白色私家車),佢應該唔熟路想cut(切線)去最左邊」。
片主事後向相關部門進行網上舉報,稱白色私家車「危險駕駛/不小心駕駛」,而從他上傳的截圖可見,他於違例詳情一欄上寫道「直接想撞埋嚟」。
影片引起網民熱議,不少網民批評白色私家車司機「離譜」,亦有人支持樓主進行舉報,「唔好放過呢啲x街」、「睇住你嚟入」、「咁樣閘埋嚟想點」、「佢真係十足想耍X你咁,唔好放過」。有網民就覺得樓主不應讓開,「下次咩事都唔好扭去避佢,否則撞到隔離線嘅車要自己食哂」,但有網民不同意相關說法,「唔通硬食?」、「片主反應好快!做得好」。
(facebook)